पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश सरकार ने 3 मई से महामारी रेड अलर्ट जन अनुशासन पखवाड़े की शुरुआत की है। यह पखवाड़ा अब 17 मई तक चलेगा। पिछले पखवाड़े से इस पखवाड़े में सख्ती को बढ़ाया गया है। एक तरफ इसमें प्रत्येक शुक्रवार से लेकर सोमवार तक वीकेंड कर्फ्यू का समय बढ़ा दिया गया है तो दूसरी तरफ अब बेवजह घरों से बाहर घूमने वालों को समझाइश नहीं की जाएगी, बल्कि उन्हें सीधे ही जिलेभर में बनाए गए क्वॉरेंटाइन सेंटर में भेज दिया जाएगा। जब तक उनकी आरटी पीसीआर रिपोर्ट नेगेटिव नहीं आ जाती तब तक उन्हें वहीं अपना समय बिताना पड़ेगा।
वीकेंड का कर्फ्यू प्रत्येक शुक्रवार दोपहर 12 बजे से लेकर सोमवार सुबह 5 बजे तक रहेगा। जबकि दूसरी तरफ प्रतिदिन दोपहर 12 बजे से लेकर अगले दिन सुबह 5 बजे तक लॉकडाउन की पालना की जाएगी। हालांकि दुकानों को खोलने का समय अब भी पहले की तरह सुबह 6 बजे से लेकर 11 बजे तक रखा गया है। जिला प्रशासन के साथ बैठक के बाद शनिवार को प्रतापगढ़ में सभी जगहों पर व्यापार संगठनों ने 9 मई तक स्वैच्छिक बंद का आह्वान किया है।
हालांकि इस दौरान भी राशन, किराणा, खाद्य पदार्थ, फल-सब्जी, दूध, मेडिकल, पशु चारा और अन्य जरूरी सेवाओं की दुकान और इनसे डिलीवरी का काम चलता रहेगा। इसके अलावा रोडवेज और निजी बसें पहले की तरह ही चलती रहेंगी, निजी गाड़ी से यात्री बिना ठोस कारण के दूसरे जिले में यात्रा नहीं कर पाएंगे।
इन क्वारेंटाइन सेंटर में जाने से बचना है तो घर में रहना जरूरी
रोडवेज की 34 बसें चलती रहेंगी, निजी बसों का समय, संख्या व रूट भी यथावत
रोडवेज के मुख्य प्रबंधक जितेंद्र कुमार मीणा ने बताया कि रोडवेज की सभी 34 बसें पहले की तरह ही सभी 18 रूट पर नियमित रूप से अपने समय पर ही चलेंगी। बसों में यात्रियों को सोशल डिस्टेंसिंग और मास्क की अनिवार्यता जारी रहेगी। उदयपुर के लिए अब भी सबसे ज्यादा बसें: उदयपुर जाने के लिए रोडवेज की 4 गाड़ियां रूट पर है। सुबह 5:30 बजे इसके बाद 8:30 बजे 11:00 बजे और दोपहर 3:00 बजे इन बसों का संचालन होता है।
जोधपुर के लिए दो : जोधपुर के लिए प्रतापगढ़ से सुबह 7:30 बजे और शाम को 6:00 बजे रोडवेज की दो बसों का संचालन हाे रहा है।प्रतापगढ़ से शाम को 6 और 8 बजे 2 गाड़ियां कोटा के लिए, सुबह 6 बजे, शाम को 7 बजे और रात को 9 बजे तीन गाड़ियां जयपुर के लिए, बांसवाड़ा, डूंगरपुर के लिए दो, बीकानेर, इंदौर, रतलाम, भोपाल के लिए भी 1-1 गाड़ी का संचालन किया जा रहा है।
निजी बसें भी चलती रहेंगी : निजी बस संचालक विष्णु कुमार ने बताया कि राजस्थान में उदयपुर, जोधपुर, जयपुर, कोटा, भीलवाड़ा, डूंगरपुर, बांसवाड़ा, बीकानेर, मध्यप्रदेश के रतलाम, इंदौर, भोपाल, नीमच, अहमदाबाद, सूरत, दिल्ली के लिए पहले की तरह ही गाड़ियों का संचालन होता रहेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn